બપ્પા રાવલ મેવાડ રાજવંશના સંસ્થાપક છે, જેમના વંશમાં આવનાર ભવિષ્યમાં રાણા કુંભા, રાણા સાંગા અને મહારાણા પ્રતાપ જેવા મહાન, તેજસ્વી અને પ્રતાપી રજાઓ પણ થઇ ગયા. બપ્પા શબ્દ વાસ્તવમાં વ્યક્તિવાચક અથવા નામ વાચક શબ્દ નથી, બપ્પા એ સમ્માન વાચક શબ્દ છે. કારણ કે બપ્પા રાવલનું બાળપણનું નામ રાજકુમાર કાલભોજ હતું. પણ બપ્પા (બાપા) શબ્દનો ઉલ્લેખ એમના સમ્માન અને બહાદુરીના કારણે પ્રસિદ્ધ થયું, જેમ મહાત્મા ગાંધીને બાપુ શબ્દના માધ્યમથી નવાજવામાં આવે છે. એ જ પ્રકારે મેવાડના રજાઓ માટે ત્યારે બપ્પા (બાપા) શબ્દ ચલણમાં હતો. બપ્પા રાવલ(કાલભોજ)ના લોક સંરક્ષણ, રાજ્ય રક્ષણ તેમજ ઉત્તમ શાસક તરીકેની બહુમુખી પ્રતિભાના આધારે એમના નામ સાથે માનવાચક શબ્દ બાપાની પ્રયુક્તિ માની લેવામાં કોઈ ઐતિહાસિક અસંગતિ લાગી શકે એમ નથી. મહારાણા કુંભાના સમયમાં રચાયેલ એકલિંગ મહાત્મ્ય નામના પ્રાચીન ગ્રંથમાં ભૂતકાળના આધાર લઈને બાપા રાવલનો સમય સંવત ૮૧૦ (વર્ષ ૭૧૦) દર્શાવેલ છે. જ્યારે એક અન્ય એકલિંગ મહાત્માયના આધારે આ સમય બપ્પાના રાજ્યવીલાસ ત્યાગનો સમય છે. જો આ બધા જ આધારોને સત્ય માની લેવામાં આવે તો અને બપ્પા રાવલના શાસનકાળને ૨૦ અથવા ૩૦ વર્ષનો માનવામાં આવે છે, તો એમના સત્તાપર આવવાનો સમય ૭૨૩થી અથવા ૭૩૩થી માની શકાય. એમના પહેલા પણ મેવાડી સામ્રાજ્યમાં અનેક પ્રતાપી રજાઓ હતા, તેમ છતાં એમનું વ્યક્તિવ ઇતિહાસમાં સૌથી વિશેષ માનવામાં આવે છે. કારણ કે બપ્પા રાવલના સત્તા પર આવવા સુધી ચિત્તોડગઢ જેવો મજબુત દુર્ગ મોરી વંશના આધિપત્યમાં જ હતો. પરંપરાઓ, લોકવાયકાઓ અને સંદર્ભોના આધારે એવું પણ માનવામાં આવે છે, કે હારિત ઋષિની કૃપાથી બપ્પા રાવલે માનમોરીને પરાજિત કરીને ચિત્તોડગઢ પર પોતાનું આધિપત્ય કાયમ કર્યું હતું. કર્નલ જેમ્સ ટોડ કે જે ઇસ્ટ ઇન્ડિયા કંપની દ્વારા નીમાયેલા અધિકારી તથા ભારતવિદ હતા, એમને મળેલા વિક્રમસંવત ૭૭૦ એટલે કે ઈસ્વીસન ૭૧૩નો એક શિલાલેખ મળ્યો હતો. જેના દ્વારા એ પણ સાબિત થઇ શક્યું, કે બપ્પા રાવલ અને માનમોરીના શાસનકાળમાં વિશેષ અંતર નથી.